laion/Wikipedia-Exotic huggingface dataset:
פראפרופלאוהופלופורוס

פראפרופלאוהופלופורוס (שם מדעי: Parapropalaehoplophorus) הוא סוג של יונק מתקופת המיוקן שחי לפני 17.5-11.8 מיליון שנה שהיה קרובו של הגליפטודון והיה מכוסה בשריון גרמי בדומה לארמדילים. ארמדיל זה התגלה ב-2007 בצ'ילה של אזור הרי האנדים ובהמשך התגלו מאובניו גם בפרו. הוא היה קטן בהרבה ממרבית קרוביו. הוא היה מכוסה בשריון מעל גבו, שהיה מורכב מבליטות זעירות עליו. הוא הגיע לאורך ממוצע של 80 ס"מ ולמשקל של 90 ק"ג. ככל הנראה היה אוכל עשבים בערבות אמריקה הטרופית. בסוף הפליסטוקן החלו הרי האנדים לגבוה ולקטוע את הגשמים במורדות וכך ליצור מדבר גדול, דבר שכנראה תרם להכחדתו. פראפרופלאוהופלופורוס, באתר GBIF (באנגלית) Giant Armadillo Relative Found (אורכב 13.12.2007 בארכיון Wayback Machine) Discovery News Primitive Early Relative Of Armadillos Helps Rewrite Evolutionary Family Tree ScienceDaily.com
הומלודותריום

הומלודותריום (שם מדעי: Homalodotherium; משמעות שמו: "בהמה ישרת שיניים") הוא סוג של יונק נכחד שחי באמריקה הדרומית והשתייך לסדרה הקדומה נוטונגולאטויים. המאובנים של היונק נחקרו ב-1870 וקיבלו שם מהחוקר האנגלי תומאס הנרי האקסלי. הוא חי באמצע תקופת המיוקן של צ'ילה וארגנטינה הקדומים לצד פאונה ייחודית שנכחדה. יצור זה אינו קרוב לשום יונק מודרני והוא היה יונק גדול בגובה 2 מטר ומשקל של מעל 300 קילוגרם שאולי דמה להיפופוטם או פרסתן קדום. הוא היה בעל טפרים גדולים בכפות רגליו הקדמיות איתם יכל לתלוש ענפים מעלי עצים אך בעל רגליים אחוריות גבוהות בעלות פרסות. היצור ניזון מעלים אשר תלש מענפי העצים באמצעות טפריו. היצור מילא את הגומחה האקולוגית של יצורים דומים הניזונים מעלי עצים כמו עצלני קרקע, כליקותריים, תריזינוזאוריים, גורילות ופנדות ענק אשר גופם הותאם לקטיפת עלי עצים. עם זאת הם גרמו לו להיות איטי מאוד אך גודלו הגן עליו ממרבית הטורפים. מדיה וקבצים בנושא הומלודותריום בוויקישיתוף הומלודותריום, באתר GBIF (באנגלית)
בת' קימבר

אליזבת' "בת'" קימבר (באנגלית: Elizabeth "Beth" Kimber) היא קצינת מודיעין אמריקאית שעמדה בראש אגף המבצעים החשאיים של ה-CIA. קימבר סיימה ב-1984 תואר ראשון בהיסטוריה ממכללת המילטון (אנ') במהלך לימודיה שהתה בצרפת שם למדה היסטוריה של האמנות במכון אוניברסיטת לונדון בפריז, רוסית בסורבון ומדע המדינה וממשל במכון למדע המדינה פריז. כמו כן היא בעלת תואר שני במנהל עסקים מאוניברסיטת נורת'ווסטרן ובוגרת התוכנית למנהלים של אוניברסיטת הרווארד. בתום לימודיה התגייסה ל-CIA. במהלך שירותה הייתה חלק מ"הקבוצה הרוסית" האחראית למודיעין בתחום רוסיה. היא שימשה סגנית השירות החשאי הלאומי של ארצות הברית (אגף המבצעים החשאיים של הארגון), עמדה בראש חטיבת אירופה ואירו-אסיה ושימשה ממלאת מקום המשנה לראש ה-CIA. בדצמבר 2018 מונתה לראש אגף המבצעים החשאיים של ה-CIA וכיהנה עד יוני 2021. היא האישה הראשונה שכיהנה בתפקיד זה במינוי קבע (ג'ינה הספל שימשה בתפקיד במהלך 2013 אך לא זכתה למינוי קבע). ב-2022, לאחר 37 שנות שירות ב-CIA פרשה והצטרפה להנהלת חברת "Two Six Technologies". כמו כן היא משמשת חברת דירקטוריון בחברת ManTech ועמיתה בכירה במרכז ללוחמה בטרור של האקדמיה הצבאית של ארצות הברית. CIA names Beth Kimber to lead clandestine arm, ‏CBS, ‏7 בדצמבר 2018 Beth Kimber becomes first woman to run the CIA's clandestine operations, אתר NBC, ‏8 בדצמבר 2018 Former CIA Senior Executive Elizabeth Kimber Joins Two Six Technologies ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בת' קימבר".
נוור

האם התכוונתם ל... נוור (צרפת) (Nevers) - עיר בחבל בורגון-פראנש-קונטה בצרפת. Never ("מעולם לא") - משחק חברה מילולי.
סקואלודון

סקואלודון (שם מדעי: Squalodon; מילולית: "שן קוצן" כלומר: "שן כריש") הוא סוג נכחד של לווייתן מתקופת האוליגוקן עד המיוקן. המאובנים נמצאו באירופה,ארצות הברית,צ'ילה, ארגנטינה, קוסטה ריקה וברזיל. המין תואר לראשונה ב-1840 ונחשב למין של דינוזאור איגואנודוני, אך בהמשך סווג מחדש כלווייתן. לסקואלודון היה חרטום מוארך וצר בתוכו היו שיניים חדות שהזכירו שיני כריש אך היו קטנות. אורך גולגולתו הגיע ל-1.5 מטר ואורכו הכולל הגיע לחמישה מטרים. הוא היה קטן מאוד ביחס למרבית הלווייתנאים והיה קרוב לדולפיניים המודרניים אך אולי היה קרוב יותר לדולפיני הנהרות החיים כיום במים מתוקים. בדומה לשאר לווייתני השיניים הוא תיקשר והתמצא באמצעות פליטת אקולוקציה מבסיס מקורו. לווייתן זה חי לאורך הימים הטרופיים הרדודים כנראה בלהקות קטנות וניזון מדגים בעזרת שיניו. הוא עצמו נטרף בידי המגלודון הענקי ולווייתני ענק כמו לווייתן מלווילי. נכחד בסוף המיוקן כתוצאה משינויי אקלים ואולי תחרות עם דולפינים ולווייתנים מפותחים יותר. מדיה וקבצים בנושא סקואלודון בוויקישיתוף סקואלודון, באתר האנציקלופדיה של החיים (באנגלית) סקואלודון, באתר GBIF (באנגלית)
דיניקטיס

דיניקטיס (שם מדעי: Dinictis; מילולית: "דלק נוראי") הוא סוג של טורף נכחד ממשפחת הנימרווידיים הנכחדת שחי באמריקה הצפונית של סוף האאוקן עד לתחילת המיוקן. בצורתו הוא הזכיר חתול שן-חרבי אך למעשה לא היה חתול כלל אלא רק קרוב לחתולים. סוג זה כלל מין אחד - Dinictis felina. מאובני היצור נמצאו בחפירות בססקצ'ואן שבקנדה ובקולורדו, מונטנה, נברסקה, דקוטה הדרומית, דקוטה הצפונית, וויומינג ואורגון. המאובנים הקדומים ביותר שלו התגלו ב-1854. הדיניקטיס היה טורף בינוני באורך 1.1 מטרים וגובה 60 סנטימטרים. משקלו דמה לגודל של שונר או נמר קטן והגיע ל-12–50 ק"ג והוא היה קטן יחסית למינים אחרים במשפחה כמו ההופלופונאוס, דמוי הנמר. ייתכן שהוא היה מטפס על עצים וחי בדומה לאוצלוט המודרני בערבות ויערות אמריקה הקדומה. הוא היה בעל ניבים ארוכים מאוד איתם היה מסוגל להרוג טרף הגדול ממנו בהרבה, כמו מיני פרסתנים קדומים. מבנה התנועה שלו היה שונה ממבנה תנועה של חתולים בכך שכפות הרגליים היו קטנות יותר, חסרי טפרים נשלפים ועצמות הרגל היו חלשות יותר. מדיה וקבצים בנושא דיניקטיס בוויקישיתוף דיניקטיס, באתר האנציקלופדיה של החיים (באנגלית) דיניקטיס, באתר GBIF (באנגלית)
פואברותריום

פואברותריום (שם מדעי: Poebrotherium; משמעות השם של היצור מיוונית עתיקה: "בהמה אוכלת עשב") הוא סוג של גמל קדום שחי בסופו של האאוקן ותחילת האוליגוקן בערבות אמריקה הצפונית. גמל קדום זה היה קטן ופרימיטיבי מאוד ביחס לקרוביו החיים. גמל זה התגלה ב-1847 ליד נהר מיזורי בנברסקה ותואר בידי החוקר ג'וזף ליידי. גמל זה היה קטן מאוד: הוא הגיע לגובה 90 סנטימטר ושקל 30-42 ק"ג בממוצע. הוא דמה בצורתו ללמה אך היה דמוי-צבי והיה קל-רגליים. ייתכן שגם תפס את תפקידם של הצבאים בפאונה של אמריקה הקדומה והיווה טרף לטורפים הגדולים של הערבות. פיו היה מלא בשיניים קטנות שיועדו ללחיכת עשב והוא יכל להתקיים עליו בשטחי הערבות הפתוחים. עם זאת הוא לא היה מותאם לתנאי מדבר ואקלימים קשים וייתכן שדבר זה גרם להכחדתו. כדי לרוץ במישורים הוא היה בעל פרסות קטנות כשל מכפילי פרסה רבים ועוד לא פיתח את הכריות השטוחות של הגמל. נמצאו 5 מינים של פואברותריום: Poebrotherium wilsoni Poebrotherium chadronensis Poebrotherium franki Poebrotherium eximium Poebrotherium labratrum מדיה וקבצים בנושא פואברותריום בוויקישיתוף פואברותריום, באתר האנציקלופדיה של החיים (באנגלית) פואברותריום, באתר GBIF (באנגלית)
מריכוידון

מריכוידון (שם מדעי: Merycoidodon; מילולית: "שן של מעלה גירה", בעבר נקרא Oreodon) הוא סוג נכחד של מכפיל פרסה, הקרוב לגמליים, שחי בסוף האאוקן עד למיוקן. המריכוידון היה אנדמי לאמריקה הצפונית ומאובניו נתגלו מאלברטה שבקנדה ועד פלורידה, טקסס ואורגון שבארצות הברית. על אף קרבתו היחסית לגמלים הוא היה שונה מהם מאוד ודמה מעט לחזיר בצורתו. היצור הגיע לאורך 1.4 מטרים ולמשקל של 94–139 ק"ג. למריכוידון היו רגליים קצרות, בהם ארבע אצבעות מאחור וחמש מקדימה, ולסת קצרה שהכילה שיניים מורכבות, בדומה לאוכלי כל, אך גם שיניים טוחנות המותאמות לצמחייה קשה. בעצמות הגולגולת נמצאו סימנים לבלוטות שדמו לבלוטות צבאים המשמשים לתקשורת. מאובניו נמצאו בצברים גדולים כך שייתכן שחי בלהקות אשר נדדו בדומה לעדרי הגנואים והזברות באפריקה, אשר משכו טורפים רבים. ככל הנראה היה המריכוידון בעל חיים נפוץ במשך האאוקן האמריקני, אך הוא החל להיעלם כאשר תנאי הסביבה בה חי השתנו לאזורים קשים ויבשים יותר. מדיה וקבצים בנושא מריכוידון בוויקישיתוף מריכוידון, באתר האנציקלופדיה של החיים (באנגלית) מריכוידון, באתר GBIF (באנגלית)
סובהירקודון

סובהירקודון (שם מדעי: Subhyracodon; מילולית: "שן קרובה לשפן") הוא סוג קדום של קרנף קטן שחי בערבות אמריקה הצפונית לפני 38-26 מיליון שנה. מאובני הקרנף התגלו ב-1878 בדקוטה הדרומית לצד קבוצת פרסתנים שנלכדו בבור נהר עד למותם כמו כליקותריים והמגצרופס, הדומה לקרנף. קרנף זה הגיע לגודל של פרה והגיע לאורך 2.4 מ' ולמשקל 381 ק"ג. לקרנף לא הייתה קרן על אפו והוא היה די חסר הגנה נגד הטורפים הגדולים של התקופה כמו ההאינדון האימתני, מהם התגונן במרוצה. ייתכן שהיו לו קרניים קטנות לצד האף בדומה לדיצרתריום. הוא ניזון מצמחייה רכה כמו עלים וירקות. הקרנף לא הצליח להסתגל לאקלים היבש יותר שהחליף את היערות בסוף תקופת הפלאוגן כך שהוא נכחד לפני 26.3 מיליון שנה. מדיה וקבצים בנושא סובהירקודון בוויקישיתוף סובהירקודון, באתר האנציקלופדיה של החיים (באנגלית) סובהירקודון, באתר GBIF (באנגלית)
סמל סן מרטן

סמל סן מרטן הוא סמלה הרשמי של הקולקטיב מעבר לים סן מרטן. בסמל נראים ענפי דקל מבצבצים מול שמש, אלה מסמלים את האקלים הטרופי השורר באי, שקנאי המסמל את הפאונה הפורה באי, היביסקוס המסמל צמחייה, ספינה המסמלת את התיירות (המאופיינת בהתניידות באמצעותה) ומעל לתיאור מתנוססות המילים "Collectivité de Saint Martin" - "קולקטיבת סן מרטן". עד לפברואר 2007 כשעוד קודדה סן מרטן תחת קוד גוואדלופ (GP) בתקן ISO 3166-1 התנוססו המילים "Ville de Saint Martin" מעל לתיאור הסמל. מדיה וקבצים בנושא סמל סן מרטן בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו. The Washington Times - Dutch Sint Maarten / French Saint Martin, archive.vn, ‏2002-05-11
פינקודוס

פינקודוס (שם מדעי: Phenacodus) הוא סוג נכחד של יונק קדום מאוד שחי בתקופת הפלאוקן עד אמצע האאוקן באמריקה הצפונית. יונק זה היה מראשוני הפרסתנים ואולי היה מאבותיהם של הסוסים והקרנפים. כמה חוקרים עם זאת רואים בו מאבותיהם של פרסתנים אחרים כמו הקונדילרסים או מכפילי פרסה. הוא נמצא ב-1873 ותואר בידי הפלאונטולוג המפורסם אדוארד דרינקר קופ. יצור קדום זה הגיע לאורך 1.5 מטר ושקל עד 56 קילוגרם. הוא היה בעל רגליים קצרות, גב בולט וזנב ארוך כמו לנמר, שייתכן שעזר לו לטפס על עצים. מבנה עצמותיו דמה לאלו של בני הסדרה הטורפת קראודונטים. היו לו 5 אצבעות ברגליו אך אצבע אחת הייתה העיקרית שביניהם ועליה היצור נע. היה לו צוואר קצר וראש קטן בו היו שיניים חותכות גדולות וטוחנות גדולות בעלות מרווח. ממבנה שיניו ייתכן שהוא היה צמחוני, אוכל-כול או אפילו טורף. הדימוי הרווח של היצור מציג אותו כפרסתן קדום אוכל צמחייה שהיה מאבותיו של הסוס המודרני, אשר החל להתפתח ולהפוך לאחד מראשוני הסוסיים כמו האאוהיפוס שגם חי ביערות והיה בעל 5 אצבעות ברגליו. מדיה וקבצים בנושא פינקודוס בוויקישיתוף פינקודוס, באתר אנציקלופדיה בריטניקה (באנגלית) פינקודוס, באתר GBIF (באנגלית)
סאן (כפר)

סאן (בהונגרית: Szany) הוא כפר גדול במחוז גיור-מושון-שופרון, שבמערב הונגריה. עדויות ליהודים בכפר קיימות מסוף המאה ה-18. בתחילת המאה ה-19 היוותה הקהילה חלק מקהילת פאפא ובשנת 1850 נוסדה כקהילה עצמאית והוקמו בה בית כנסת, בית עלמין ומקווה. בשנת 1930 חיו בקהילה 37 יהודים, ובמפקד קהילות הונגריה שנערך ב-1944 נכתב כי חיים בקהילה 51 יהודים, ללא רב. במאי 1944, כחודשיים לאחר כניסת הצבא הגרמני להונגריה, הועברו היהודים בכפר לגטו שהוקם בצ'ורנה ומשם לאחר מספר ימים לשופרון. משם שולחו יחד עם שאר יהודי האזור למחנה ההשמדה אושוויץ. לאחר המלחמה חזרו לכפר 12 ניצולים שעזבו את המקום תוך זמן קצר. בניין בית הכנסת נמכר ונהרס. פנקס הקהילות הונגריה, עמ' 402–403 סאן, בתוך: שלמה שפיצר, קהילות הונגריה: הקהילות החרדיות בהונגריה – תש"ד, ירושלים: מכון ירושלים, תשס"ט, עמ' 286 (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944). מדיה וקבצים בנושא סאן בוויקישיתוף אתר האינטרנט הרשמי של סאן מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
סמארט פורספיד

סמארט פורספיד (באנגלית: Smart Forspeed) היא מכונית קונספט דו-מושבית בתצורת מכונית מיקרו המונעת על ידי מנוע חשמלי מתוצרת חטיבת סמארט, חברת בת של דיימלר AG אשר הוצגה בתערוכת הרכב הבינלאומית בז'נבה ("Geneva Motor Show" (אנ')) בשנת 2011. 2 מושבים. 2 דלתות. מכונית רודסטר. מנוע אחורי חשמלי המפיק 41 כ"ס עם אפשרות לתוספת רגעית של 7 כ"ס. מקור חשמל: סוללת ליתיום-יון 16.5 קילו-וולט הממוקמת בחלק האחורי של הרכב טווח נסיעה: 135.2 ק"מ. טעינה 80% ב-45 דקות. תאוצה בין 0-37 מייל (59.54 ק"מ) היא 5.5 שניות. גימור בצבע לבן מתכתי. החרטום של הדגם תוכנן בתצורה אווירודינמית של מטוס כדי להפחית את התנגדות האוויר של המכונית. "סמארט פורספיד" "סמארט פורספיד" "סמארט פורספיד" מדיה וקבצים בנושא סמארט פורספיד בוויקישיתוף אתר האינטרנט הרשמי של סמארט פורספיד סמארט פורספיד, סרטון באתר יוטיוב סמארט פורספיד, סרטון באתר יוטיוב "סמארט פורספיד" carmagazine.co.uk/car-news/first-official-pictures/smart/smart-forspeed-concept-2011-at-2011-geneva-motor-show מארט פורספיד mercedes-benz.com/en/mercedes-benz/design/smart/concept-cars-smart/as-fast-as-the-wind-the-smart-forspeed "סמארט פורספיד" - בתערוכת המכוניות הבינלאומית בז'נבה, שנת 2011 autocar.co.uk/car-news/geneva-motor-show/geneva-motor-show-2011-smart-forspeed-concept םמארט פורספידcarzone.ie/news/Smart-ForSpeed-concept-newsitem344 סמארט פורספיד autocar.co.uk/car-review/smart/forfour/first-drives/smart-forspeed-concept סמארט פורספיד קונספט סמארט חושפת את הצעצוע החדשה שלה, פור-ספיד (Forspeed) קונספט החשמלית cartube.co.il
אגייק

אגייק (בהונגרית: Egyek) הוא כפר גדול במחוז היידו-ביהר שבמזרח הונגריה. ראשוני היהודים הגיעו לאזור בשנות ה-50 של המאה ה-18. הם חיו בכפר בדלות, רובם היו סוחרים ומיעוטם בעלי מלאכה, חקלאים ופקידים. בשנת 1860 נוסדה בכפר חברה קדישא והוקצה שטח לבית עלמין ובשנת 1868 הצטרפה הקהילה לזרם האורתודוקסי. בשנת 1905 נבנה בכפר בית כנסת ושימש בקהילה שוחט. על פי מפקד קהילות הונגריה בשנת 1940 לא שימש רב בקהילה. בתקופת הטרור לבן בהונגריה, סביב שנת 1920, הותקפו היהודים בכפר בידי בריונים, חנויותיהם נשדדו, ובית הכנסת נרגם באבנים. בשנת 1930 נמנו בקהילת אגייק 123 נפש. בשנת 1941 נאכפו חוקי האפליה בכפר ובוטלו רישיונותיהם של בעל בית המרזח היהודי באגייק ושל מוכרי הסיגריות היהודים. המשקים החקלאיים הופקעו, ואספקת מצרכי יסוד לחנויות היהודיות הופסקה. בנוסף, נשלחו גברי הקהילה לעבודות כפייה. הם הועסקו בעבודות ביצורים ושירותים יחד עם אזרחים הונגריים נוספים שלא היו רצויים בשורות הצבא הלוחם. כעשרה מהם הוצבו בחזית באוקראינה ושם נספו. במרץ 1944, כבשו הגרמנים את אגייק ובאפריל נאסר על תושבי המקום היהודיים לצאת לרחובות. בחודש מאי, הועברו היהודים לגטו שהוקם בבלמזויוורוש (Balmazújváros) ולאחר מכן הועברו לגטו בדברצן שם נכלאו בבית חרושת ללבני-בניין ללא אספקת מזון. כעבור שבועיים גורשו יחד עם יהודי האזור למחנה ההשמדה אושוויץ. לאחר המלחמה חזרו כעשרה יהודים לכפר אך עזבו לאחר כמה שנים. בשנת 1950 כבר לא היו יהודים בכפר. ז'יגמונד אדם (בהונגרית: Ádám Zsigmond; אגייק, 19 ביוני 1906 – בודפשט, 25 במאי 1962) היה מורה ומחנך יהודי-הונגרי, מארגן ומנהיג עיר הילדים ההונגרית הראשונה. פולין רדזין פודלסקי, פולין פנקס הקהילות הונגריה, יוסף שוויצר, עמוד 128 אגייק, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 6. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא אגייק בוויקישיתוף אתר האינטרנט הרשמי של אגייק קהילת אגייק באתר בית התפוצות "אגייק", באתר JewishGen (באנגלית) "Születési bejegyzése az egyeki polgári születési akv. 164/1906. folyószáma alatt". נבדק ב-2021-12-27. "Halotti bejegyzése a Budapest I. kerületi állami halotti akv. 91/1962. folyószáma alatt". נבדק ב-2021-12-27.
סביבת מור

סביבת מוּר במודל אוטומט תאי מוגדרת על סריג ריבועי ומורכבת משמונת התאים הסובבים תא מרכזי. היא דומה בגרפיקה ממוחשבת למספר הפיקסלים הסובבים פיקסל נתון. הסביבה נקראת על שם המתמטיקאי האמריקאי אדוארד מור, ממציא האוטומט הסופי מכונת מור. יחד עם סביבת פון נוימן הן הסביבות הנפוצות ביותר באוטומטים תאיים. באופן כללי סביבת מור מסדר r {\displaystyle r} של תא, מורכבת מסך התאים שבמרחק צ'בישב ממנו. למשל סביבת מור מסדר 2 מורכבת מ 24 תאים (8+16) ובאופן כללי: ( 2 r + 1 ) 2 − 1 {\displaystyle (2r+1)^{2}-1} . הסביבה מופיעה במשחקי המחשב שולה המוקשים ומשחק החיים. ניתן להרחיב את המושג לממדים גבוהים יותר. למשל באוטומט תאי תלת-ממדי מסדר 1, תתקבל צורת קובייה המורכבת מ 26 קוביות סביב קובייה מרכזית. כך קורה במשחק החיים ב3D. סביבת מור, באתר MathWorld (באנגלית) יש גישה המכלילה את התא המרכזי בסך התאים ואז אין להפחית 1 בנוסחה שתובא להלן.
פרדי גרין

פרדריק ויליאם גרין (באנגלית: Freddie Green; ‏ 31 במרץ 1911 - 1 במרץ 1987) היה גיטריסט ג'אז אמריקאי אשר ניגן בגיטרת קצב בתזמורת קאונט בייסי במשך קרוב ל-50 שנה. גרין נולד בצ'ארלסטון, קרוליינה הדרומית ב-31 במרץ 1911. הוא נחשף למוזיקה מגיל צעיר, ולמד לנגן בבנג'ו לפני שבחר בגיטרה בתחילת גיל העשרה. חבר של אביו, ששמו סם ווקר, לימד את פרדי הצעיר לקרוא מוזיקה ועודד אותו להתמיד בנגינה בגיטרה. ווקר כפי הנראה העניק לפרדי את ההזדמנות להופעתו הראשונה, נגינה עם להקה מקומית שאותה ווקר ניהל. חבר אחר בלהקה היה ויליאם "קט" אנדרסון, שלימים הפך לחצוצרן בעל מוניטין שניגן לצד מוזיקאי ג'אז בולטים כגון דיוק אלינגטון. סמוך לזמן זה הוריו של גרין נפטרו, והוא עבר לניו יורק לגור עם דודתו ולהמשיך בלימודיו. המעבר פתח עבורו עולם מוזיקלי חדש. עוד כשהיה בן עשרה, הוא התחיל לנגן תמורת תשלום במועדונים בעיר, והחל לצבור מוניטין. באחת מהופעותיו אלה הבחין בו מגלה הכישרונות ג'ון האמונד, אשר זיהה את הפוטנציאל שטמון בגרין והציג אותו בפני קאונט בייסי. ב-1937, בייסי וחברי ההרכב שלו ביקרו באחת מהופעותיו של גרין. בייסי אהב את ששמע, הציע לגרין להצטרף להרכב שלו, וגרין נענה בחיוב להצעה. למעט הפוגה קצרה אחת, גרין נשאר כציר חשוב בתזמורתו של בייסי למשך חמישים השנים הבאות. "אף פעם לא צריך לשמוע את הגיטרה בעצמה. היא צריכה להיות חלק מהתופים כך שתישמע כאילו שהמתופף מנגן אקורדים – כאילו תוף הסנר הוא בלה מז'ור או ההיי-הט ברה מינור." — פרדי גרין לאורך הקריירה שלו, גרין ניגן גיטרת קצב, כשהוא מלווה מוזיקאים אחרים, ורק לעיתים נדירות ניגן קטעי סולו. "חוש התזמון המשובח שלו .. ותחושת ההרמוניה השופעת ... עזרו לו לבסס את תפקיד גיטרת הקצב כחלק חשוב של כל חטיבת קצב". גרין החליף בנגינתו אקורדים בתכיפות, לעיתים קרובות בכל פעמה במקום בכל תיבה. באיצבוע האקורדים הוא לעיתים קרובות כיסה ארבעה מיתרים באצבעות ידו השמאלית, כאשר הוא לוחץ רק בחלק מהאצבעות על המיתרים כך שיפיקו צליל, ואצבעותיו האחרות מעמעמות את צלילי יתר המיתרים. גרין חיבר את הלהיט Corner Pocket של הארי ג'יימס. גרין נפטר מהתקף לב בלאס וגאס, נבדה, בגיל 75. פרדי גרין, במסד הנתונים הקולנועיים IMDb (באנגלית) פרדי גרין, באתר AllMusic (באנגלית) פרדי גרין, באתר MusicBrainz (באנגלית) פרדי גרין, באתר Discogs (באנגלית) פרדי גרין, באתר "Find a Grave" (באנגלית)
מר טמבורין

"מר טמבורין" (באנגלית: "Mr. Tambourine Man") הוא שיר שכתב בוב דילן. הגרסה המקורית של בוב דילן לשיר הופיעה באלבומו Bringing It All Back Home מ-1965. השיר זכה להצלחה והוקלט גם לאלבומי אוסף, תורגם לשפות שונות ומאוזכר בסרטים, בתוכניות טלוויזיה ובספרים. השיר בוצע והוקלט על ידי אמנים שונים בהם הבירדס, ג'ודי קולינס, מלאני, אודטה וסטיבי וונדר. גרסתם של הבירדס שיצאה באפריל 1965 כסינגל הראשון שלהם בקולומביה רקורדס עמדה בראש מצעד בילבורד הוט 100 ומצעד הסינגלים הבריטי. את השיר החל דילן לכתוב בפברואר 1964 לאחר שביקר בקרנבל מרדי גרא בניו אורלינס במסגרת טיול סביב ארצות הברית עם חברים, והשלים את כתיבתו בין אמצע מרץ לסוף אפריל לאחר ששב לניו יורק. פזמון השיר: היי! מר טמבורין, נגן לי שיר, איני עייף ואיני הולך לשום־מקום. היי! מר טמבורין, נגן לי שיר, בצלילי הבוקר אלווה אותך. המקור באנגלית Hey! Mr. Tambourine Man, play a song for me, I'm not sleepy and there is no place I'm going to. Hey! Mr. Tambourine Man, play a song for me, In the jingle-jangle morning I'll come following you. דילן טען שהסרט לה סטרדה של הבמאי האיטלקי פדריקו פליני שימש לו השראה לשיר. פחות מחודש לאחר יציאתו של השיר המקורי של דילן, הוציאו הבירדס את הגרסה שלהם, שהייתה לאחד מלהיטי פולק רוק הראשונים בארצות הברית. השיר הופיע בספרים ובסרטים. בין היתר מופיע השיר בספרו של טום וולף "The Electric Kool-Aid Acid Test", ברומן קארי של סטיבן קינג ובסרטים סיכון מחושב. השיר תורגם לעברית ב-1975 על ידי תרצה אתר כ"איש הטמבורין" ובוצע על ידי דני מסנג. מיסטר טמבורין מוזכר בשירו של שלומי שבן "מאני טיים". חמי רודנר ושליחי הבלוז שרו את גרסה שלו בסיבוב הופעות ב-2000–2001. בפברואר 2009 זכתה הילה פליטמן בפרס גראמי על זמרתה ב"מר טמבורין" בהלחנה של ג'ון קוריליאנו. מילות השיר בוב דילן Mr. Tambourine Man מר טמבורין, באתר yosmusic.com, ‏2022-04-13 מידע על היצירה "מר טמבורין" באתר מיוזיק בריינז גרסאות נוספות ל"מר טמבורין" באתר SecondHandSongs עמי פרידמן, במילותיו: השירים הגדולים שכתב בוב דילן, באתר ynet, 13 באוקטובר 2016 גיל מטוס, עכבר העיר אונליין, לפרק את דילן: לתרגם את הקלאסיקות לעברית ולהשאר בחיים, באתר הארץ, 24 במאי 2011 מילות השיר "מאני טיים", באתר שירונט אסף נבו, ‏אייזנמן ורודנר עושים דילן, באתר ‏מאקו‏, 19 במאי 2011 חגי חיטרון, להלחין את בוב דילן, באתר הארץ, 16 בפברואר 2009
סביבת פון נוימן

סביבת פון נוימן במודל אוטומט תאי מוגדרת על סריג ריבועי ומורכבת מארבעה תאים הסובבים תא מרכזי. יחד עם סביבת מור הן הסביבות הנפוצות ביותר באוטומטים תאיים. הסביבה נקראת על שמו של המתמטיקאי ג'ון פון נוימן. באופן כללי סביבת פון נוימן מסדר r {\displaystyle r} של תא, מורכבת מסך התאים שבמרחק מנהטן ממנו (מרחק הנמדד בצעדים אופקיים ואנכיים בלבד). למשל סביבת מור מסדר 2 מורכבת מ 12 תאים (4+8) ובאופן כללי: 2 r ∗ ( r + 1 ) {\displaystyle 2r*(r+1)} . ניתן להרחיב את המושג לממדים גבוהים יותר. באוטומט תאי חלת-ממדי תתקבל צורה מדורגת המזכירה אוקטהדרון. בחלת-מימד סך כל הקוביות בסדר 1 הוא 6 ובסדר 2 כבר 24. סך הקוביות בסביבת פון-נוימן מסדר r במימד m הוא איבר במערך דלנואה. סביבת פון נוימן, באתר MathWorld (באנגלית) המספר במערך דלנואה כולל את הקוביה המרכזית.
תפילת תראוויח (אסלאם)

תפילת התָראוויח (בערבית: صلاة التراويح) היא תפילה (צלאה) המתבצעת על ידי מוסלמים מהזרם הסוני בלילות חודש הרמדאן, בנוסף לחמש תפילות החובה היומיות. זוהי תפילת רשות, ואינה חובה. תפילת התראוויח מתבצעת בזוגות של רכעאת, ובדרך כלל מתבצעות בין 8 ל-20 רכעאת. תפילת תראוויח נחשבת לארוכה במיוחד, ולכן בחלק מהמסגדים נערכת הפסקה קלה בין כל 4 רכעאת, ולעיתים גם בין כל 2 רכעאת. תפילת תראוויח מתקיימת אך ורק בלילות הרמדאן, וזמנה היא לאחר התפילה החמישית. באופן מסורתי, רוב המתפללים קוראים בכל יום במהלך התפילה חלק אחד שלם מתוך 30 החלקים של הקוראן, ובכך מסיימים לקרוא את הקוראן כולו במהלך חודש הרמדאן. המוסלמים מהזרם השיעי לא נוהגים לקיים את תפילת התראוויח, מפני שהם מאמינים שהיא אינה מסורת של הנביא מוחמד, אלא חידוש של עומר בן אל-ח'טאב. לתריסריים יש מנהג דומה בשם תהאג'וד. Book of Praying at Night in Ramadaan The book of prayers מדיה וקבצים בנושא תפילת תראוויח בוויקישיתוף Ali, Muhammad, 1875 December-1951., The Muslim prayer-book, 5th ed, Columbus, Ohio: Ahmadiyyah Anjuman Ishāʻat Islam- Lahore U.S.A, 1998 Budak, Ali, 1973-, Fasting in Islam & the month of Ramadan : a comprehensive guide, 1st English ed, New Jersey: The Light, 2005 Abdus Salaam, Is Ramadhan Taraweeh 8 or 20 Rakat by Dr Zakir Naik, נבדק ב-2019-01-06 Digital Mimbar, Taraweeh explained - Dr Zakir Naik, נבדק ב-2019-01-06
פרשת הדקבריסטים

"פרשת הדקבריסטים" (ברוסית: Дело Декабристов) היא מיני-סדרת טלוויזיה, דוקו-דרמה רוסית, שעלתה לשידור בערוץ הראשון, במלאת 192 שנים למרד הדקבריסטים, בדצמבר 2017. בבוקר 14 בדצמבר 1825 נציגי בתי האצולה של רוסיה התאספו בכיכר הסנאט בסנקט פטרבורג ופתחו במרד נגד הצאר. לקראת ערב, לאחר משא ומתן לא מוצלח וירי לעבר המפגינים הכל נגמר. מארגני המרד, שיכונו בהמשך דקבריסטים, נעצרו ונשפטו באשמת בגידה במולדת. חמישה מהם הוצאו להורג בתלייה, האחרים הוגלו לעבודות פרך בסיביר. מטרת המרד לא הושגה, אם כי התוותה את הכיוון הפוליטי והחברתי לחצי המאה הבאה. הסרט דן בשאלה מה רצו אותם אלה שכונו דקבריסטים ומי נאלץ לשלם על זה? מדוע אלכסנדר הראשון לא התייחס ברצינות לדרישותיהם? האם מושל סנקט פטרבורג מילורדוביץ' נרצח במקרה? מדוע ביום המרד מאות נהרגו? מדוע מעורבותו של ניקולאי הראשון ריככה את עונשם של הקושרים? ארטיום יפרמוב — הקיסר ניקולאי הראשון אנטון בגמט — אלכסנדר בנקנדורף פיוטר לויקו — סרגיי טרובצקוי ולדימיר קוזנצוב — קונדראטי רילייב פיודור סמוליאנינוב — פאבל פסטל ולדיסלב דמיאננקו — פיוטר קחובסקי אלכסיי יאנקו — אלכסנדר יאקובוביץ' אולג קראבצ'נקו — אלכסנדר בולאטוב אנדריי בלאגוסלבנסקי — מיכאיל מילורדוביץ' מריה אולייניקובה — הקיסרית אלכסנדרה פיודורובנה סטפן פיבקין — ניקולאי בסטוז'ב יורי קונובאלוב — ניקולאי מורדווינוב ירוסלב בולאבין — אלכסנדר אודוייבסקי פרשת הדקבריסטים, פרק 1 באתר הערוץ הראשון הרוסי פרשת הדקבריסטים, פרק 2 באתר הערוץ הראשון הרוסי פרשת הדקבריסטים באתר kinopoisk.ru פרשת הדקבריסטים באתר חברת Star Media כל פרקי הסדרה ביוטיוב ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
Vulcanbot

וולקנבוט (באנגלית: Vulcanbot) היה בוטנט זדוני שהפיץ נוזקות לרבות רוגלות וביצע מתקפות מניעת שירות מבוזרות, אשר התגלה בשנת 2009. שיא פעילותו היה בעיקר בוייאטנם, ורוב קורבנותיו במדינה היו בלוגרים. הנוזקה הופצה באמצעות סוס טרויאני בשם Vecebot והדביקה כ-15,000 מחשבים. לאחר ההדבקה הראשונית מחשבו של הקורבן אפשר לתוקף חיצוני להשתלט עליו ולבצע פעולות בשמו. בעזרת מחשבי הקורבנות בנה התוקף בוטנט זדוני שסייע לו באיסוף נתונים, שליטה על תהליכי מערכת וביצוע התקפות מניעת שירות כנגד בלוגים המכילים מסרים פוליטיים נגד הממשלה. ישנן טענות שקשרו את התקפות הבוטנט אל ממשלת וייאטנם מאחר שהם ניסו לדכא מספר הפגנות שפרצו במדינה בעקבות כרייה של מינרל הבוקסיט. מחשב זומבי בוטנט וירוס מחשב כתבה אודות פעילותו של הבוטנט באתר Boston (באנגלית) ניתוח פעילות של הבוטנט על ידי חברת Secureworks (באנגלית) Baldor, Lolita C. (2010-10-28). "Computer attack hits dissidents in Vietnam". Boston.com. נבדק ב-2019-01-06. John Leyden 31 Mar 2010 at 10:00 tweet_btn(), Google frets over Vietnam hacktivist botnet, www.theregister.co.uk (באנגלית)